કોમી એકતાનું વહન કરવાના ઉદ્દેશ્ય સાથે સ્થાનિક મુસ્લિમ તહેવાર કમિટી તરફથી ઇન્દોર રોડ પર આવેલા અભયદાતા હનુમાન મંદિરમાં સાઉન્ડ સિસ્ટમ ભેટમાં આપી છે. અમુક દિવસો અગાઉ આ મંદિરમાંથી સાઉન્ડ સિસ્ટમ ચોરાઈ ગઈ હતી. કમિટીના પ્રેસિડેન્ટ શાહીદ ખાને નોંધ લીધી હતી કે મંદિરમાંથી સાઉન્ડનો અવાજ અમુક દિવસોથી આવતો ન હતો એટલે તે મંદિરની મુલાકાતે આવ્યા તો જાણ્યું કે સિસ્ટમ ચોરાઈ ગઈ છે. શાહીદ ખાને કહ્યું કે મેં ઘણા દિવસોથી મંદિરના સાઉન્ડનો અવાજ સાંભળ્યો જ નહીં. હું અહીં આવ્યો તો જાણ થઈ કે સાઉન્ડ સિસ્ટમ ચોરાઈ ગઈ છે અને પછી વિચાર્યું કે કેમ ન નવી લાવી દેવાય ? મેં કમિટી સાથે જઈને નવી સાઉન્ડ સિસ્ટમ ખરીદી અને મંદિરને ભેટમાં આપી. લઘુમતી સમુદાય તરફથી આવો પ્રેમ પ્રતિસાદ મળતાં હિન્દુ લોકોએ તેમનો આભાર વ્યક્ત કર્યો હતો.